वडोदरा: गुजरात के वडोदरा में एक स्‍कूल के वॉशरूम में छात्र की लाश मिली है. बताया जा रहा है कि इस छात्र की हत्‍या की गई है. आपको बता दें कि पिछले साल गुरुग्राम के रेयान इंटरनेशनल स्‍कूल में भी प्रद्युम्‍न ठाकुर की हत्‍या का मामला सामने आया था. बताया जा रहा है कि 9वीं क्‍लास में पढ़ने वाले 14 वर्षीय छात्र का शव स्‍कूल के वॉशरूम में मिला है. इस छात्र के पेट पर चाकू के निशान हैं. इस घटना की जानकारी स्‍कूल प्रशासन ने पुलिस को दी, जिसके बाद शव को पोस्‍ट के लिए भेज दिया गया है.